CELEX: 32010D0581
Language: et
Date: 2010-09-27 00:00:00
Title: 2010/581/EL: Nõukogu rakendusotsus, 27. september 2010 , mille kohaselt lubatakse Poola Vabariigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168

30.9.2010   
            
            
               ET
            
            
               Euroopa Liidu Teataja
            
            
               L 256/24
            
         NÕUKOGU RAKENDUSOTSUS,
   27. september 2010,
   mille kohaselt lubatakse Poola Vabariigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168
   (2010/581/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 291 lõiget 2,
   võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõiget 1,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Komisjoni peasekretariaadis 16. novembril 2009. aastal registreeritud kirjaga taotles Poola Vabariik luba kehtestada erimeede, millega tehakse erand direktiivi 2006/112/EÜ sätetest, milles käsitletakse sisendkäibemaksu mahaarvamise õigust teatud mootorsõidukitelt („erimeede”).
            
         
               (2)
            
            
               Kooskõlas direktiivi 2006/112/EÜ artikli 395 lõike 2 teise lõiguga teavitas komisjon 14. detsembri 2009. aasta kirjaga teisi liikmesriike Poola taotlusest. Komisjon teatas 17. detsembri 2009. aasta kirjaga Poolale, et tal on taotluse hindamiseks kogu vajalik teave.
            
         
               (3)
            
            
               Poola kohaldab sõiduautode puhul käibemaksu mahaarvamise piirangud. Mõned mootorsõidukid, mis ei ole sõiduautod, sobivad tänu oma konstruktsioonile nii era- kui ka äriotstarbeliseks kasutamiseks.
            
         
               (4)
            
            
               Kui maksukohustuslane kavatseb kasutada eraotstarbel sõidukit, mis ei ole sõiduauto ja millelt ta on ostmise, ühendusesisese omandamise, impordi, rentimise või liisimisel ajal sisendkäibemaksu täielikult või osaliselt maha arvanud, peab ta sellise kasutamise puhul praegu arvestama väljundkäibemaksu. Samas on maksukohustuslasel raske erakasutuse ulatust täpselt kindlaks teha ja maksuhalduril on seda raske kontrollida.
            
         
               (5)
            
            
               Käibemaksu kogumise lihtsustamiseks ning maksudest kõrvalehoidmiseks ja maksustamise vältimiseks soovib Poola seepärast saada erandit, mis võimaldab teatavate sõidukite, mis ei ole sõiduautod ja mida võidakse kasutada nii era- kui ka äriotstarbel, ostmisel, ühendusesisesel omandamisel, impordil, rentimisel või liisimisel piirata mahaarvatavat sisendkäibemaksu 60 %ni ning selleks, et ära hoida käibemaksu liigset mahaarvamist luksussõidukite puhul, mida kasutatakse suurema tõenäosusega eraotstarbel, maksimaalselt 6 000 Poola zlotini. Maksukohustuslastel ei oleks enam kohustust arvestada sõidukite erakasutuselt väljundkäibemaksu.
            
         
               (6)
            
            
               Erimeedet tuleks kohaldada üksnes selliste mootorsõidukite suhtes, mis ei ole sõiduautod ning mille suurim kandevõime on üle 500 kg ja suurim täismass 3,5 tonni. Erand ei tohiks hõlmata teatavate ülesannete täitmisel kasutatavaid sõidukeid, nt puksiirautod, matuseautod ja laadurid, ning edasimüümiseks või rentimiseks ostetavaid sõidukeid.
            
         
               (7)
            
            
               Luba tuleks anda üksnes piiratud ajaks ja selle kehtivus peaks lõppema 31. detsembril 2013. Selle aja jooksul saadud kogemustele tuginedes on võimalik hinnata, kas erand on endiselt õigustatud.
            
         
               (8)
            
            
               Erandil ei ole negatiivset mõju käibemaksust tulenevatele liidu omavahenditele,
            
         ON VASTU VÕTNUD KÄESOLEVA OTSUSE:
   Artikkel 1
   Erandina direktiivi 2006/112/EÜ artiklist 168 lubatakse Poola Vabariigil piirata mootorsõidukite, mis ei ole sõiduautod, ostmisel, ühendusesisesel omandamisel, impordil, rentimisel või liisimisel maha arvatavat käibemaksu 60 %ni ja 6 000 Poola zlotini.
   Piirang kehtib üksnes selliste mootorsõidukite suhtes, mis ei ole sõiduautod ning mille suurim kandevõime on üle 500 kg ja suurim täismass 3,5 tonni.
   Artikkel 2
   Artiklit 1 ei kohaldata järgmiste sõidukikategooriate suhtes:
   
               a)
            
            
               edasimüümiseks, rentimiseks või liisimiseks ostetavad sõidukid;
            
         
               b)
            
            
               sõidukid, mis eelarvesätetes kehtestatud kriteeriumide kohaselt loetakse üldjuhul kaubaveoks ettenähtud sõidukiteks;
            
         
               c)
            
            
               konkreetse ülesande täitmiseks ettenähtud sõidukid;
            
         
               d)
            
            
               vähemalt 10 inimese (sh juht) veoks ettenähtud sõidukid.
            
         Artikkel 3
   Erandina direktiivi 2006/112/EÜ artikli 26 lõike 1 punktist a lubatakse Poola Vabariigil mitte käsitada tasu eest teenuste osutamisena käesoleva otsuse artiklis 1 osutatud piiranguga hõlmatud sõiduki kasutamist maksukohustuslase või tema töötajate isiklikuks tarbeks või üldiselt muul kui ettevõtluse eesmärgil.
   Artikkel 4
   Käesolev otsus jõustub selle teatavaks tegemise päeval.
   See kehtib 31. detsembrini 2013.
   Artikkel 5
   Käesolev otsus on adresseeritud Poola Vabariigile.
   
      Brüssel, 27. september 2010
      
         
            Nõukogu nimel
         
         
            eesistuja
         
         K. PEETERS
      
   
   
      (1)  ELT L 347, 11.12.2006, lk 1.